في الوقت لي كثر من 800 ضحية ديال مشروع “باب دارنا” من مختلف بلدان العالم مشات ليهم 70 مليار سنتيم كيتحسرو على وقوعهم في أكبر عملية نصب في تاريخ العقار في المغرب، خرج الكوميدي محمد الخياري في برنامج “ستاند آب” اللي كدوزو الاولى كيضَحَكْ في الناس وهو في الأصل كيستفزهم. الخياري الملهوط على لفلوس دار اشهار لهاد المشروع اللي طلع اكبر عملية نصب. خدم مع مول “باب دارنا” اللي دوز اشهاراتو فالتلفزيون. اكيد ناس طاحو فعملية نصب حقاش شافو اشهار من اشهارات الخياري. دابا يكون فبرنامج مسابقات خاصة بالكوميديين علي “الاولى” راه استفزاز ما بعدو استفزاز. راه اهانة لهادوك الضحايا اللي دارو وقفات قدام المحكمة قدام البرلمان. كون كان الخياري في بلاد من غير المغرب كون راه ممنوع من الظهور في تلفزة لأنه استفزاز لمئات الناس لي تقولبو. والأصل أن الفنان قبل ما يقول نعم على شي إشهار يكون فاهمو وعارف الجوانب مزيان، ماشي غير يشوف الفلوس ويحل فمو. الخياري وسكينة درابيل خاص يحشمو على عراضهم، ويعرفو معامن كيخدمو، وكان أقل حاجة من بعد وصول القضية للمحكمة يديرو اعتذار للمغاربة لأنهم بطريقة أو بأخرى كانو مشاركين في هاد العملية لي هزات تاريخ العقار في المغرب. دابا الخياري دا لملاين فالاشهار وما كيحشمش دايراه هاديك شركة الانتاج المتخلفة فموسم هاد العام وبمباركة الملك الابدي للشركة الوطنية للاذاعة والتلفزة فيصل لعرايشي. يا على بنادم 
استفزاز كبير لقناة لعرايشي لضحايا “باب دارنا”. كيفاش الخياري مازال فتحكيم “ستاند اب” وهو باع كمارتو لمشروع نصب على 800 مغربي شفر ليهم اكثر من 80 مليار -فيديو